Харолд 220531

**Тірі Құдайдың тірі Сөзі**

***"Киелі жазбалардағы осындай сөздердің бәрі бізге тәлім болсын деп ежелде жазылып қалдырылды. Керемет болашағымыздан үміт үзбеуіміз үшін Киелі жазбалар арқылы табандылық пен жігерлілікке үйренеміз."***

***(Римд. 15:4)***

 Елі, жері шабуылға ұшырап, бомбалар түсіп, өздеріне қымбат болған адамдардың, нәрселердің бәріне қауіп төнгенде, бағушы өз қауымына, халқына не ұсына алады?

 Бағушы Сергей, Киелі кітабын ұстап тұрып: «Бізде бір сөз бар, «Қайғы келгенде, нағыз достарыңның кім екенін білесің», бұл сөзсіз Құдай Сөзіне де қатысты! Мына мұңлы заманда Құдайдың Сөзі шынында да бізді тастамайтын адал дос сияқты!» деп бөліседі.

 Сергей бағушы өз қаласын аралап, бомбадан қорғанатын баспаналарды аралап жүріп, сарбаздармен сөйлеседі, көптеген отбасыларға, қарттарға қамқорлық жасап, көмектеседі. Жарқыраған жүзімен ол өзі үшін күшті шындық болып табылатын нәрсемен бөліседі: «Құдай Сөзі тірі. Бұл қағаз бетіндегі жай сөздер ғана емес. Бұл сіз өзіңіз біле алатын және өміріңізде қолдана алатын нәрсе».

 Бірақ біздерге бұл кітапты оқу үшін дағдарыс басталғанның күтудің қажеті жоқ. Киелі кітапта: "Сенің сөзің — шындық." делінген. (Жохан 17:17). "Себебі Құдайдың сөзі тірі, әсері де күшті. Ол екі жүзді семсердің қайсысынан да өткір! Құдайдың сөзі бойымызға терең еніп, жан мен рухты айырып, буын мен жұлынға жеткен іспетті, жүрегіміздің түкпіріндегі ой-ниетімізді де әшкерелеп, бағалайды." (Еврейлерге 4:12). "Менің аузымнан шыққан сөзім де соған ұқсайды: ол нәтиже берместен Өзіме қайта оралмайды. Керісінше, Менің сөзім еркімді толық орындап, көздеген мақсаттарымды жүзеге асырады». (Ишая 55:11) Оның сөзің адамды жандандырып, жапа шеккенде жұбатады (Забур 118:50) және бізге үміт береді (Римдіктерге 15:4).

 Қорқынышта, азапта және қайғыда тек Киелі кітап өз оқырманын өзгерте алады. Өйткені, Августин Гиппо айтқандай, «Киелі кітап – біздің үйден келген хаттар».